CELEX: C2004/217/58
Language: et
Date: 2004-08-28 00:00:00
Title: Kohtuasi T-248/04: Scania AB (Publ) 21. juuni 2004. aasta hagi Euroopa Ühenduste Komisjoni vastu

28.8.2004   
            
            
               ET
            
            
               Euroopa Liidu Teataja
            
            
               C 217/32
            
         Scania AB (Publ) 21. juuni 2004. aasta hagi Euroopa Ühenduste Komisjoni vastu
   (Kohtuasi T-248/04)
   (2004/C 217/58)
   Kohtumenetluse keel: inglise keel
   Scania AB (Publ), asukoht Södertälje (Rootsi), esitas 21. juunil 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on lawyer'id D. Arts ja F. Herbert, kohtudokumentide kättetoimetamise aadress Luksemburgis.
   Hageja palub esimese astme kohtul:
   
               —
            
            
               tühistada komisjoni 7. aprilli 2004. aasta otsus, millega on heaks kiidetud Volvo A-aktsiate võõrandamine Ainaxi vahendusel;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Hageja väidab, et komisjoni luba Volvo ja Renault Vehicules Industriels'i koondumiseks (1) oli antud tingimusel, et Volvo võõrandab oma osaluse Scanias (Scaniaga seotud kohustus). Vaidlustatud otsusega kiitis komisjon heaks Volvo võõrandamisettepanekud, mille kohaselt Volvo annab talle jäänud Scania aktsiad üle tütarettevõttele Ainax. Lisaks väidab hageja, et Ainaxi aktsiad tuli jaotada dividendidena Volvo aktsionäride vahel.
   Hageja väitel rikub vaidlustatud otsus Scaniaga seotud kohustust, mis tuleneb komisjoni 1. septembri 2000. aasta otsusest, samuti määruse nr 4064/89 (2) artikli 6 lõike 1 punkti c ja artikli 6 lõiget 2.
   Hageja väitel vahendava üksuse Ainax loomine säilitab praegu Volvo kontrolli all oleva aktsiakogumi ega lase seda jaotada Volvo aktsionäridele. Lisaks rõhutab hageja, et kuna Renault'le kuulub ligikaudu 20 % Volvo aktsiatest, kontrollib Renault ligikaudu 20 % Ainaxist, mis omakorda kontrollib ligikaudu 25 % Scaniast. Hageja leiab, et võõrandamise struktuur kindlustab Renault'le ja kaudselt ka Volvole olulise mõju hageja üle ja privilegeeritud siseinfo tema ärisaladuste kohta. Hageja väitel ei saa ta seetõttu enam Volvo/Renault VI grupist sõltumatu alternatiivse ettevõtjana tegutseda.
   
      (1)  Komisjoni 1. septembri 2000. aasta otsus, millega koondumine on kuulutatud ühisturuga kokkusobivaks (asi nr IV/M.1980 – 3* VOLVO/RENAULT V.I.) vastavalt komisjoni määrusele (EMÜ) nr 4064/89 (EÜT L 301, lk 23).
   
      (2)  Komisjoni 21. detsembri 1989. aasta määrus (EMÜ) nr 4064/89 kontrolli kehtestamise kohta ettevõtjate koondumiste üle (EÜT 1990 L 257, lk 13).